V sedmem tednu bomo nadaljevali z obravnavo umetnostnega besedila **Leva Nikolajeviča Tolstoja STAREJŠI BRAT.**

Učenci potrebujete zvezek in berilo Novi svet iz besed 8 ([www.iRokus.si](http://www.irokus.si/)).

Ponovi, **kaj je realizem**. Razlago najdeš v berilu na strani 109.

* Napiši naslov REALIZEM in razlago prepiši v zvezek.

**Kateri so slovenski realistični pisci?**

* Priimkom dodaj imena in odgovor zapiši (Jurčič, Kersnik, Tavčar, Aškerc).

Kdo je bil Lev Nikolajevič Tolstoj? (berilo, str. 108)

* Odgovor zapiši v zvezek.

Napiši avtorja in naslov besedila, ki ga boš bral – **Lev Nikolajevič Tolstoj: Starejši brat**.

Tolstoj je imel starejšega brata. Sprva se razlik med njima ni zavedal, a ko sta nekoliko zrasla, je dobil občutek, da ga starejši brat v vsem prekaša. Postal je ljubosumen nanj.

Imaš tudi ti starejšega brata ali pa si ga od nekdaj želel(a) imeti? Kakšen je ta brat v tvojih mislih?

! Preberi besedilo v berilu na strani 108–109**: Lev Nikolajevič Tolstoj: Starejši brat**.

Ponovno preberi besedilo – GLASNO.

Lahko se posnameš in potem poslušaš.

S posebno govorico ponazori razpoloženje Nikolaja.

Takemu branje pravimo interpretativno branje.

Si zadovoljen s svojim branjem?

Kako vidi svojega starejšega brata Nikolaj? Kako ga opiše? S katerimi besedami nam ga predstavlja? Kaj pa nam pove Nikolaj o sebi?

* Izpiši iz besedila vse njune lastnosti in dogodke, ki te lastnosti ilustrirajo.

**Nikolaj, mlajši brat:**

*

**Volodja, leto dni starejši brat:**

* ponosen na svoje prvenstvo
* boljši na vseh področjih: v zabavah, v \_\_\_\_\_\_\_, v \_\_\_\_\_\_\_\_

Podobno si lahko lastnosti glavnih junakov in dogodke, ki te lastnosti ilustrirajo, izpisuješ tudi pri drugih besedilih. To ti bo pomagalo pri razumevanju zgodb.

Pripoved Starejši brat je kratka. Dogajanja je malo. Opis osrednjega dogodka ilustrira odnos med bratoma.

* Zapiši, kakšen je odnos med bratoma? Sta enakovredna, se spoštujeta, se razumeta?
* Iz zgodbe napiši **dramski prizor: SPOR MED BRATOMA.**

 Glavni osebi sta **Nikolejka in Volodja.**

Besedilo naj bo napisano **po vlogah**. Zapiši tudi **didaskalije.**

PRIMER:

SPOR MED BRATOMA (dramski prizor)

Volodja: Kdo te je prosil, da šariš po mojih stvareh? (Opazi nered.) In kje je steklenička? Gotovo si jo …

Nikolejka: Po nesreči … (Išče izgovor.)

*DODATNA NALOGA:*

* *Predstavljaj si, da Volodja piše dnevnik. Kakšna bi bila stran iz dnevnika, ki bi pripovedovala o tem dogodku?*